41. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 553 της 11/29 Ιουν. 1966 (ΦΕΚ Α΄ 132) Περί ιδρύσεως Κεντρικού Εμπορικού και Βιομηχανικού Επιμελητηρίου εν τω Νομώ Άρτης. Έχοντες υπ’ όψιν το άρθρ. 1 του Α.Ν. 1579/39, την παρ. 2 εδάφ. 2 του άρθρου μόνου του Νόμου υπ’ αριθ. 1477/1950, την παρ. 5 του άρθρ. 25 του Νόμ. 184/1914, ως ετροποποιήθη υπό του Νόμ. 1863/1920, το άρθρ. 61 του Νόμ. 184/1914, την παρ. 1 του άρθρ. 12 του Νόμ. 3814/1958, το υπ’ αριθ. 2139/1965 έγγραφον του Εμπορικού και Βιομηχανικού Επιμελητηρίου Ηπείρου, το υπ’ αριθ. 22880/1966 έγγραφον του Επαγγελματικού και Βιοτεχνικού Επιμελητηρίου Ηπείρου, ως και την υπ’ αριθ. 429/1966 γνώμην του Συμβουλίου της Επικρατείας, προτάσει του Ημετέρου επί του Εμπορίου Υπουργού, απεφασίσαμεν και διατάσσομεν: Άρθρον μόνον.-Ιδρύεται εν τω Νομώ Άρτης Κεντρικόν Εμπορικόν και Βιομηχανικόν Επιμελητήριον έχον ως περιφέρειαν τον Νομόν Άρτης και έδραν την Άρταν. (Ο αριθμός των μελών του Διοικητικού Συμβουλίου του Επιμελητηρίου τούτου ορίζεται εις 25, εξ ων 12 έμποροι, 3 Βιομήχανοι και 10 επαγγελματοβιοτέχναι). Το Π.Δ. 567/31 Ιουλ./24 Αυγ. 1982 (ΦΕΚ Α΄ 99) όρισε ότι το άνω Δ.Σ. στο εξής θα αποτελείται από 12 Εμπόρους, 3 Βιομηχάνους, 6 Βιοτέχνες και 4 Επαγγελματίες. Ομοίως δια του Β.Δ. 554 της 11/29 Ιουν. 1966 (ΦΕΚ Α΄ 132) ιδρύθη Κεντρικόν Εμπορικόν και Βιομηχανικόν Επιμελητήριον εν τω Νομώ Καρδίτσης με περιφέρειαν τον Νομόν Καρδίτσης και έδραν την Καρδίτσαν. Ο αριθμός των μελών του Διοικητικού Συμβουλίου τούτου ωρίσθη εις 25, εξ ων 12 έμποροι, 3 βιομήχανοι και 10 επαγγελματοβιοτέχναι. 